Պաշտպանը (ֆիլմ, 2015)

«Պաշտպանը» (անգլ.՝ Concussion), ամերիկացի ռեժիսոր Պիտեր Լանդսմենի ֆիլմը, որտեղ գլխավոր դերում հանդես է գալիս Ուիլ Սմիթը։ Ֆիլմը հիմնված է «GQ» ամսագրում Ժաննա Մարի Լասկասի հրատարակած հոդվածի վրա։
Ֆիլմի պրեմիերան կայացել է Կինոարվեստի ամերիկյան ինստիտուտի (AFI Fest) փառատոնի ժամանակ՝ 2015 թվականի նոյեմբերի 10-ին։ Կինոթատրոններում պրեմիերան կայացել է 2015 թվականի դեկտեմբերի 25-ին։


== Սյուժե ==
Ամերիկան ցնցված է հայտնի մարզիկների անսպասելի և անհասկանալի մահվան դեպքերից։ Այդ հանելուկի լուծումը վիճակված է երիտասարդ տաղանդավոր նյարդավիրաբույժին։ Սակայն, ինչպես պարզվում է, ոչ բոլորին է պետք ճշմարտությունը։


== Դերերում ==
Ուիլ Սմիթ - բժիշկ Բեննեթ Օմալու
Ալեք Բոլդուին - բժիշկ Ջուլիան Բեյլս
Ալբերտ Բրուքս - բժիշկ Սիրիլ Վեխտ
Գուգու Մբաթա-Ռոու - Պրեմա Մուտիսո
Դևիդ Մորս - Մայք Ուեբսթեր
Արլիս Հովարդ - բժիշկ Ժոզեֆ Մարուն
Մայք Օ’Մելլի - Դենիել Սալիվան
Էդդի Մարսան - բժիշկ Սթիվեն Դեկոսկի
Հիլլ Հարփեր - Քրիստոֆեր Ջոնս
Ադեվալե Ակիննուոյե-Ագբաջե - Դեյվ Դյուերսոն
Սթիվեն Մոյեր - բժիշկ Ռոն Հեմիլթոն
Ռիչարդ Տիմոտի Ջոնս - Անդրե Ուոթերս
Փոլ Ռայզեր - բժիշկ Էլիոթ Պելլման
Լյուկ Ուիլսոն - Ռոջեր Գուդել
Սառա Լինդսեյ - Գրեյսի
Մեթյու Ուիլլիգ - Ջասթին Ստրելչիկ
Բիթսի Տալլոկ - Կինա Ստրելչիկ


== Արտադրություն ==


=== Մշակում ===
Ռիդլի Սքոթի միտքը՝ նկարահանել ֆիլմ ֆուտբոլիստների ուղեղի ցնցումների մասին, ի հայտ եկավ բժիշկ Բեննեթ Օմալուի հետազոտությանը ծանոթանալուց հետո։ Հետազոտությունը Ֆուտբոլի ազգային լիգայի նախկին աստղերի՝ Ջունիոր Սոյի և Դեյվ Դյուերսոնի մասին էր, ովքեր քրոնիկ տրավմատիկ էնցեֆալոպատիայի պատճառով կյանքն ավարտել էին ինքնասպանությամբ։ Իր «Ելք։ Աստվածներ և թագավորներ» ֆիլմից հետո Սքոթը պատրաստ էր ռեժիսորական արվեստին։ Միաժամանակ նա և պրոդյուսեր Ջաննինա Ֆասիոն գտան սցենարիստ։ 2013 թվականի նոյեմբեր-դեկտեմբեր ամիսներին մշակման փուլում էր գտնվում NFL-ի խաղացողների ուղեղի ցնցման մասին ևս երկու ֆիլմ՝ «Խաղի ժամանակի որոշումը» (սցենարիստ, ռեժիսոր, NFL վերապատրաստման դասընթացի նախկին մասնակից Մեթյու Չերիի և դերասան Իսայա Վաշինգտոնի հետ) և «Ժխտման լիգա», որի պրոդյուսերներն էին Ուոլտեր Պարկսը և Լորի Մաքդոնալդը։
Լանդսմենն իր սցենարը գրել է՝ հիմնվելով 2009 թվականին «GQ» ամսագրում Ժաննա Մարի Լասկասի «Խաղային ուղեղ» («անգլ.՝ GameBrain») հոդվածի վրա։ Սմիթն ու Մարսանը նախկինում՝ 2008 թվականին, համատեղ աշխատել են «Հենկոկ» սուպերհերոսական ֆիլմում։ Ֆիլմը Փենսիլվանիայից ստացել է 14,4 միլիոն դոլար հարկային-բյուջետային հատկացումների տեսքով։


=== Նկարահանումներ ===
Հիմնական նկարահանումները սկսվել են 2014 թվականի հոկտեմբերի 27-ին Փիթսբուրգում և այնտեղ շարունակվել մինչև հունվարի կեսերը։ Ֆիլմի առանցքային տեսարաններից մեկը նկարահանվել է Փիթսբուրգի «Ալտիուս» ռեստորանում։ Մյուս տեսարանները նկարահանվել են Hill District թաղամասի եկեղեցում, Բրեդոկի Կարնեգի գրադարանում և Փիթսբուրգի գործնական թաղամասում։


=== Երաժշտություն ===
Ֆիլմի համար երաժշտությունը գրել է Ջեյմս Նյուտոն Հովարդը։ Կլայտոնը (ֆրոնթմեն Celldweller) ալբոմի համար տրամադրել է սինթեզատորային ստեղծագործություն։ R & B երգիչ Լեոն Բրիջեսը ներկայացրել է իր նոր՝ «So Long» երգը։


== Թողարկում ==
Առաջին թրեյլերը թողարկվել է «Sony Pictures Entertainment» ընկերության կողմից 2015 թվականի օգոստոսի 31-ին YouTube-ում։
Ֆիլմը թողարկվել է 2015 թվականի դեկտեմբերի 25-ին։
Մարքեթինգը ներառում էր ֆիլմի գովազդը, որը հեռարձակվել է Ֆուտբոլի ազգային լիգայի խաղերի ժամանակ։ 2016 թվականի մարտի 15-ին «Պաշտպանը» թողարկվել է եղել նաև Digital HD ձևաչափով, իսկ երկու շաբաթ անց՝ DVD-ով, Blu-ray-ով և 4K Ultra HD-ով։


== Արձագանքներ ==


=== Վարձույթ ===
«Պաշտպանը» Հյուսիսային Ամերիկայում վաստակել է 34,5 միլիոն դոլար, իսկ մնացած տարածաշրջաններում՝ 14,1 միլիոն դոլար։ Ընդհանուր առմամբ, ֆիլմը 35 միլիոն դոլարի բյուջեով ամբողջ աշխարհում կուտակել է 48,6 միլիոն դոլար։
ԱՄՆ-ում և Կանադայում ֆիլմը թողարկվել է 2015 թվականի դեկտեմբերի 25-ին «Հայրիկը տանն է», «Ջոյ», «Ալիքի ծայրին» ֆիլմերի և «Իջեցման խաղ» ֆիլմի վարձույթի հետ միաժամանակ։ Առաջին ոչ աշխատանքային օրերի ընթացքում ֆիլմը 2841 կինոթատրոնում կուտակել է 8-10 միլիոն դոլար։ Արդյունքում ֆիլմը կուտակել է 10,5 միլիոն դոլար՝ վարձույթի շուկայում զբաղեցնելով 7-րդ հորիզոնականը։ Սմիթի հոնորարի և 35 միլիոն դոլար բյուջեի պատճառով ֆիլմը վարձույթի ծախսերը չի փոխհատուցել։


=== Քննադատություն ===
Rotten Tomatoes կայքում ֆիլմի հավանումների վարկանիշը 60% է։ Այն հիմնված է 6,1/10 միջին վարկանիշով 180 ակնարկի վրա։
Metacritic կայքում ֆիլմը «խառը կամ միջին գնահատականներով» 39 ակնարկի հիման վրա ստացել է 55/100 վարկանիշ։
CinemaScore կայքում հանդիսատեսը A+-ից մինչև F սանդղակում ֆիլմին միջինում տվել է «A» գնահատական։
Ուիլ Սմիթի դերակատարումը բարձր է գնահատվել։ Տղամարդու լավագույն դերի համար նա ներկայացվել է «Ոսկե գլոբուս» մրցանակին։ Ի տարբերություն Ալեք Բոլդուինի՝ նրա նիգերիական շեշտադրությունը համարվել է «համոզիչ»։


== Պարգևներ և անվանակարգեր ==


== Ծանոթագրություններ ==


== Արտաքին հղումներ ==
http://www.concussion-movie.com/ Պաշտպանը (ֆիլմ, 2015). պաշտոնական կայք